                                 Извлечение !
ВЪРХОВЕН АДМИНИСТРАТИВЕН   СЪД

ЗАПОВЕД
№ 1076/23.07.2015г.
На основание чл. 16, ал. 2, чл. 19, ал. 1 от Закона за държавната собственост, чл. 43 от Правилника за прилагане на Закона за държавната собственост (ППЗДС), във връзка с чл. 13, ал. 5 ,чл.41,чл.43 и чл.44 от ППЗДС   на основание Заповед № ЛС-04-1465/30.08.2013г. на министъра на правосъдието, с която се упълномощават административните ръководители на органите на съдебната власт да организират и провеждат процедури за отдаване под наем на имоти или части от имоти  - държавна собственост при условията и по реда на Закона за държавната собственост и Правилника за прилагане на за Закона за държавната собственост, и   с цел  създаване на по-благоприятна среда за работа на магистратите и служителите на Върховния   административен съд както и на възможността за реализиране на приход от отдаване под наем на части от имот - публична държавна собственост
        НАРЕЖДАМ:
         I. Откривам процедура за  провеждане на търг с тайно наддаване за отдаване под   наем    на част от недвижим имот - публична държавна собственост, находящ се в сутеренния етаж на административната сграда на Върховния административен съд, в гр. София, бул.” Александър Стамболийски” № 18, представляващ : „Стол-ресторант”, със обща полезна площ 298,71 кв.м. състоящ се от :
        1. Зала- ресторант 127,012 кв.м.

        в т.ч. облечен асансьор,заемащ част от зала-ресторант(-) 17,2 кв.м. 
        2. VIP салон – 26,79 кв.м.

        3.Санитарни  помещения за посетители и офис – 20,66 кв.м.

        4. Коридор към   VIP салон – 12,25 кв.м.

        5. Гардеробно – 5,39 кв.м.

        6. Работни помещения – кухня,подготвителни – миячно,вътрешни коридори, помещение за  рязане и подготвяне на продукти,складови помещения, хладилни камери -113,567 кв.м.

        7.  Помощно помещение от кухня към VIP салон/склад/ -10,24 кв.м.
          Обекта е развит в търговско отношение , капацитета му е около сто места. Има  самостоятелен вход от към ул.”Лавеле”  и  вътрешен вход  от партерния етаж на сградата на съда.

            1.Предназначение на имота.

             Имотът е предназначен за  организиране на  обедно столово хранене на съдиите ,прокурорите, служителите на ВАС, ВАП, а през останалото време  заведението   да  работи като клуб-ресторант.   

             2.Срок за отдаване под наем на обекта: 3(три) години, считано от датата на сключване на договора за отдаване под наем.

             3. Специални изисквания към участниците: 

             До участие в търга се  допускат всички физически и юридически лица,регистрирани по Търговския закон, което отговаря на условията на търга, посочени в настоящата заповед. 
              3.1. Кандидатът е длъжен да представи концепция, в която да посочи своята визия за организацията на работа  на стол-ресторанта,качеството на предлаганите продукти и ястия, примерно обедно меню  - лист с предлаганите ястия,поемане на ангажимент за категоризация на обекта,поддържане на  хигиената в ползваните помещения, инвестиции за обновяване и ремонти на обекта. В концепцията кандидатът посочва минимум трима свои служители със съответното образование,квалификация и опит , с които ще изпълнява услугата в наетия имот, от които минимум един готвач с доказано образование,квалификация и опит не по-малко от 5 години като професионален готвач, и минимум двама  души кухненски персонал  с доказано образование,квалификация и професионален опит като кухненски  персонал не по-малко от 3 години. 
            Кандидатът  да представи  преференциална програма за обслужване на  съдиите, прокурорите и служителите на ВАС и ВАП,които ще се обслужват в ресторанта.
            Минимални изисквания :

            3.1.1.Ползване на залата за обяд и вечеря с предимство от съдиите,прокурорите и  служителите на съда;
            3.1.2 Минимална отстъпка от 10 %от цените която  съдиите,прокурорите и съдебните служители от ВАС и ВАП ще ползват при консумация  в клуб- ресторанта; 

           Кандидатът да посочи  отстъпка от цените, която предлага  на   съдиите,прокурорите и съдебните служители от ВАС и ВАП  при консумация  в клуб- ресторанта ;
          3.1.3.Отстъпки за провеждане на служебни и семейни тържества от съдиите, прокурорите и съдебните служители от ВАС и ВАП;

          3.1.4. Изготвяне на разнообразно обедно меню, съобразено със сезони и празници, в което винаги ще има постни ястия.
         3.1.5. Работното време на обекта да  бъде съобразено с работното време на ВАС и ВАП.

              Кандидатът да посочи времевата  рамка , в която ще  обслужва  на обяд съдиите,прокурорите и съдебните служители от ВАС и ВАП;  
        3.2. Кандидатът е длъжен да представи   заверени копия от дипломите за професионална квалификация на готвача и двамата служители, с които ще предоставя услугата в наетия обект.  
              3.3. Кандидатът е длъжен да представи доказателства за икономическо и финансово състояние- заверено копие от баланса и отчета за приходите и разходите на кандидата за предходните три години,оформени съгласно Закона за счетоводството със съответната заверка,от които да е видно,че кандидатът да е упражнявал дейност предходните три години,съобразно предмета на търга.
              3.4.  Кандидатът е длъжен да представи три референции от клиенти или партньори за добри практики   в сферата на  общественото хранене .
             3.5. Кандидатът, определен за наемател е длъжен да освободи обекта/ след изтичане на срока на договора за наем или прекратяването му/ и да го  предаде на наемодателя в същото състояние,в което е бил приет.За приемането и предаването на обекта в началото и в края на договора за наем се съставя двустранен протокол, в който се описва състоянието му.

             4. Начална тръжна цена: В размер на едномесечна наемна вноска –ДДС.Наемната  вноска е  изчислена с  оценителен протокол от 15.05.2015г. на обект№7 –сутерен, на база маркетингово проучване на цените за отдаване под  3022,91лв. / три хиляди двадесет и два лева и деветдесет и една стотинки/ с включен наем на търговски обекти със същия предмет от държавни структури и от частни лица.  В наемната цена не са включени консумативни разходи за  електроенергия, топлоенергия , вода и други разходи за  данъци  и такси по ЗМДТ.
               5. Начин на плащане на наемната цена и изисквания за обезпечения по изпълнение на договора:

                 - в тридневен срок след връчването на влязлата в сила заповед за избор на наемател, наемателят внася гаранционна вноска в размер на удвоена месечна наемна цена, предложена от него, по сметка на  Върховния административен съд  IBAN BG 62BNBG96613100178001,В1С: BNBGBGSD
, която обезпечава изпълнението на договора;
                - наемната цена се заплаща за всеки месец до   10-то число на текущия месец чрез  набирателната сметка на  Върховния административен съд :  BG 62BNBG96613100178001,  В1С: BNBGBGSD  

   по сметка на Министерство на правосъдието :

ВG09BNBG96613000173701,код: ВNBGBGSD при БНБ - Централно управление;
               - консумативните разходи за  ел. енергия, топлоенергия ,вода и др. свързани с ползването на имота се определят ежемесечно на база показанията на контролно измервателните уреди и споразумителен протокол и се заплащат от наемателя по транзитната сметка на  Върховния административен съд: BG 62BNBG96613100178001, В1С: BNBGBGSD.
               6.  Депозит за участие в търга: Парична вноска в размер на   300 /триста/ лева, и се внася по сметка на Върховния административен съд: BG54IORT80943300300500,В1С: IORTBGSF, най-късно до изтичане на срока за подаване на заявленията.

             ІІ. Срок за закупуване на тръжната документация:                                                               от 05 август до 15 септември 2015 година – 12.00 часа.
              Тръжната документация се получава, след представяне на документ за платената цена , в сградата на Върховния административен съд, в стая 66а или стая 59 - трети етаж ,  всеки работен   от  9- 12 часа, и  след  предварително заявяване на  тел. 02/9404387. 

             ІІІ.   Цената на тръжната документация е   20/ двадесет/лева, като същата се внася по сметка на  Върховния административен съд: 

BG 62BNBG96613100178001,  В1С: BNBGBGSD
              ІV.  Заявления за участие в търга се подават в „Регистратура” – стая 1а, партер в сградата на  ВАС.
                   Срокът за подаване на заявленията е до 16.00 часа на 15 септември 2015 година. 
              V.   Огледи на обекта могат да се извършват само след закупуване на тръжната документация до 15 септември 2015 годинан, считано от деня следващ датата на публикуване на обявата за търг в национален ежедневник  и в местен вестник, и след предварително съгласуване на времето за извършване на огледа  на  тел. 02/9404333.               

   VІ. Търгът ще се проведе на  16 септември от  9,00 часа  , в сградата на Върховния  административен съд   -  съдебна зала № 2 – втори етаж. 
    Регистрацията на участниците се извършва в часа на откриване на търга от председателя на комисията.
    Участниците в търга или техни упълномощени представители с нотариално заверено пълномощно  могат да присъстват и при отварянето и разглеждането на ценовите предложения от комисията.

    Търгът се провежда по реда на глава V от Правилника за прилагане на Закона за държавната собственост.

   Информация относно процедурата  на тел. 02/9404387.

                VІІ.  Определям състава на комисията по провеждане на търга, 
     VІІІ. Комисията проверява редовността на подадените документи, след което разглежда,оценява и класира ценовите предложения на допуснатите кандидати. Резултатите от търга да бъдат констатирани от 
комисията по  провеждане на търга с протокол, изготвен в  два екземпляра – един  за Върховния административен съд и един за  Министерство на правосъдието.
                 ІХ. Утвърждавам тръжната документация за провеждане на търг с тайно наддаване за отдаване под наем на част от недвижим имот - публична държавна собственост, представляваща: препис от настоящата заповед, проект на договор за наем, заявление за участие,информация за кандидата, декларации- за оглед, приемане клаузите на договора, за липса на конфликт на интереси, определение за първоначалната наемна цена, описание на имота.
      Х.Условията на търга, определени в настоящата Заповед да се публикуват в национален ежедневник и в местен вестник. Извлечение от настоящата заповед, с изключение на състава на комисията, да се обяви в тридневен срок от издаването й на видно място в сградата на ВАС в гр. София и на интернет страницата на съда.
     ХІ. Въз основа на резултатите от проведения търг, в седмодневен срок от датата на провеждането му,се издава Заповед по реда на чл. 13,ал.3 от Правилника за прилагане на Закона за държавната собственост, за определяне на спечелилия търга кандидат, наемната цена и условията на плащане.

     Заповедта  да се доведе до знанието на заинтересованите лица за сведение и изпълнение.

                                                                          Председател на Върховния
                                                                         административен съд :

                                                                                                        /п/
                                                                                                           Георги Колев

